CELEX: 62011CB0502
Language: sk
Date: 2012-10-04 00:00:00
Title: Vec C-502/11: Uznesenie Súdneho dvora (siedma komora) zo 4. októbra 2012 (návrh na začatie prejudiciálneho konania, ktorý podal Consiglio di Stato — Taliansko) — Vivaio dei Molini Azienda Agricola Porro Savoldi ss/Autorità per la Vigilanza sui Contratti Pubblici di lavori, servizi e forniture [Verejné zákazky na práce — Smernica 93/37/EHS — Článok 6 — Zásady rovnosti zaobchádzania a transparentnosti — Prípustnosť právnej úpravy obmedzujúcej účasť na verejnom obstarávaní na spoločnosti vykonávajúce obchodnú činnosť a vylučujúcej občianskoprávne spoločnosti a asimilované subjekty ( „società semplice“ ) — Ciele, na ktoré boli založené a ktoré vyplývajú z ich štatútu — Poľnohospodárske podniky]

12.1.2013   
            
            
               SK
            
            
               Úradný vestník Európskej únie
            
            
               C 9/22
            
         Uznesenie Súdneho dvora (siedma komora) zo 4. októbra 2012 (návrh na začatie prejudiciálneho konania, ktorý podal Consiglio di Stato — Taliansko) — Vivaio dei Molini Azienda Agricola Porro Savoldi ss/Autorità per la Vigilanza sui Contratti Pubblici di lavori, servizi e forniture
   (Vec C-502/11) (1)
   
   (Verejné zákazky na práce - Smernica 93/37/EHS - Článok 6 - Zásady rovnosti zaobchádzania a transparentnosti - Prípustnosť právnej úpravy obmedzujúcej účasť na verejnom obstarávaní na spoločnosti vykonávajúce obchodnú činnosť a vylučujúcej občianskoprávne spoločnosti a asimilované subjekty („società semplice“) - Ciele, na ktoré boli založené a ktoré vyplývajú z ich štatútu - Poľnohospodárske podniky)
   2013/C 9/36
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania
   
   
      Žalobkyňa: Vivaio dei Molini Azienda Agricola Porro Savoldi ss
   
      Žalovaný: Autorità per la Vigilanza sui Contratti Pubblici di lavori, servizi e forniture
   
      Za účasti: SOA CQOP Costruttori Qualificati Opere Pubbliche SpA, Unione Provinciale Agricoltori di Brescia
   
      Predmet veci
   
   Návrh na začatie prejudiciálneho konania — Consiglio di Stato — Výklad článku 6 smernice Rady 93/37/EHS zo 14. júna 1993 o koordinácii postupov verejného obstarávania prác (Ú. v. ES L 199, s. 54; Mim. vyd. 06/002, s. 163) — Zásada zákazu diskriminácie — Vnútroštátna právna úprava obmedzujúca účasť na verejnom obstarávaní na práce na spoločnosti vykonávajúce obchodnú činnosť a vylučujúca poľnohospodárske podniky zriadené vo forme občianskoprávnej spoločnosti a asimilovaného subjektu („società semplice“)
   
      Výrok
   
   Právo Únie, a najmä článok 6 smernice Rady 93/37/EHS zo 14. júna 1993 o koordinácii postupov verejného obstarávania prác, zmenenej a doplnenej smernicou Komisie 2001/78/ES z 13. septembra 2001, bráni vnútroštátnej právnej úprave, akou je právna úprava dotknutá vo veci samej, ktorá spoločnosti, akou je občianskoprávna spoločnosť a asimilovaný subjekt s postavením „podnikateľa“ v zmysle smernice 93/37 zakazuje účasť na verejnom obstarávaní iba na základe právnej formy tejto spoločnosti a tohto subjektu.
   
      (1)  Ú. v. EÚ C 347, 26.11.2011.